**סקוט ראמון סגורו מסקודי** (נולד ב-30 בינואר 1984), הידוע בשם הבמה **קיד קאדי** (**Kid Cudi**), הוא ראפר, זמר ושחקן אמריקאי.

קיד קאדי פרץ לראשונה לתודעה לאחר שחרור של הפרויקט הרשמי המלא הראשון שלו, מיקסטייפ בשם A Kid Named Cudi (2008). המיקסטייפ תפס את תשומת הלב של הראפר-מפיק קניה וסט, שלאחר מכן החתים את קאדי לחברת התקליטים שלו GOOD Music בסוף שנת 2008.

נכון ל-2022, קאדי שחרר שבעה אלבומים כאומן סולו. בשנת 2008, סינגל הבכורה שלו "Day 'n' Nite", הוביל אותו להצלחה רבה, כאשר הגיע לטופ 5 בדירוג Billaboard. אלבום הבכורה של קאדי Man on the Moon: The End Of Day (2009) הוכתר בתור אלבום זהב על ידי התאחדות תעשיית התקליטים האמריקאית (RIAA). בשנת 2010, הוא שחרר את אלבומו :Man on the Moon II: The Legend of Mr. Rager, אשר קדם לו הסינגלים "Erase Me" ו "Mr Rager". מאוחר יותר ב-2010, קאדי הקים להקת רוק הידועה כיום בתור WZRD, ביחד עם המפיק Dot da Genius אשר עבד איתו ביחד תקופה ארוכה, הם הוציאו לאור אלבום בכורה, בתחילת 2012. האלבום השיג את המקום הראשון בטבלת אלבומי הרוק. באפריל 2013, הוציא קאדי לאור את האלבום Indicud' אשר הפך לאלבום הכי מצליח במדרגים רבים, בפברואר 2014 קאדי שחרר בהפתעה את אלבומו הרביעי, Satellite Flight: The Journey to Mother Moon, אקסקלוסיבית למכירה דיגיטלית וללא קידום.

קיד קאדי מכר מעל ל-5.2 סינגלים דיגיטלית ועבד עם אומנים מן השורה הראשונה ובהם קניה וסט, סלינה גומז, ג'יי זי, מרי ג'יי בלייג', דייוויד גטה, MGMT, שאקירה, סנופ דוג, וMichael Bolton ועוד אמנים אחרים.

המקוריות והיצירתיות הרבה של קאדי, בנוסף לרגש הרב שהוא מעביר במוזיקה שלו, גרם להקמת בסיס מעריצים מיוחד שרובם תלמידי תיכון וסטודנטים המזדהים עם המסרים הרגשיים בשיריו. ב-2010, קאדי התחיל גם לשחק בסדרה Hot to Make it in America של חברת HBO. קאדי מאז הופיע במספר סרטים וביניהם Good Bye World, הצורך במהירות (2014), נעלם (2015) והפמליה (2015). בנוסף הוא הופיע בתוכניות אירוח טלוויזיונית כמו One Tree Hill, המופע של קליבלנד, וברוקלין תשע-תשע. ב-2015, הוא היה השחקן המוביל בקומדיה Comedy Bang! Bang!

ביוגרפיה
--------

קיד קאדי נולד בקליבלנד, אוהיו לאב ממוצא מקסיקני-אינדיאני שעבד כסייד וכמורה. אמו האפרו-אמריקאית, עבדה כמורת מקהלה בחטיבת ביניים. כאשר היה בן 11, נפטר אביו כתוצאה ממחלת הסרטן.

כיום, הוא יוצא עם השחקנית מישל טרכטנברג.

קריירת מוזיקה
-------------

לקראת סיום בית הספר התיכון החל קיד קאדי להתעניין במוזיקת ההיפ הופ ובעיקר בהיפ הופ אלטרנטיבי.
בגיל 20 עבר לברוקלין, ניו יורק, במטרה לפתח קריירה מוזיקלית. הוא הוציא את המיקסטייפ הראשון שלו, "A Kid Named Cudi", בשיתוף עם חברת ביגוד אורבנית, להורדה חינמית ברשת. המיקסטייפ תפס את תשומת לבו של הראפר קניה וסט אשר החליט להחתים אותו על חוזה, בלייבל הפרטי שלו, "GOOD Music".

בשנת 2008 התארח באלבומו של וסט, "808s & Heartbreak", בשיר "Welcome To Heartbreak" וכתב חלק מהמילים לשני סינגלים נוספים מהאלבום, "Paranoid" ו-"Heartless". קיד קאדי קוטלג מיד ככוכב עולה על ידי מגזינים רבים, ביניהם הרולינג סטון.

בשנת 2009, ראה אור אלבום הבכורה של קיד קאדי, "Man on the Moon: The End of Day". האלבום מכר 104 אלף עותקים בשבוע הראשון לשחרורו. הסינגל הראשון מהאלבום, "Day 'n' Night", הגיע למקום השלישי במצעד הבילבורד האמריקאי. בסינגל השני, "Make Her Say", המסמפל את ליידי גאגא, מתארחים קניה וסט והראפר Common.
האלבום זכה לביקורות טובות ושני הסינגלים היו מועמדים ל-3 פרסי גראמי.

קיד קאדי השתתף בסינגל המצליח, Memories, של הדי ג'יי הצרפתי דייוויד גטה, אשר יצא במרץ 2010.

באפריל 2010, קיד קאדי הוציא את אלבום הסטודיו השני שלו "Man on the Moon II: The Legend of Mr. Rager", מתוכו הוא הוציא לאור את הסינגל, "Erase Me".

באוגוסט 2011, הוציא וידאו קליפ לסינגל, "No One Believes Me", של הרכב הרוק, *2 Be Continuum*, שהקים ביחד עם המפיק "Dot da Genius". הסינגל יצא מתוך הפסקול למהדורה המחודשת של הסרט, Fright Night. בנוסף, הודיע כי אינו מתכוון להוציא את המיקסטייפ, A Man Named Scott, לאכזבת המעריצים ובמקום זאת בכוונתו להשקיע את הזמן בהכנת האלבום, "Wizard", בשיתוף עם המפיק "Dot da Genius".
האלבום, אשר יצא ב-28 בפברואר, מהווה שינוי מהותי בדרכו המוזיקלית של קאדי עד היום.
קיד קאדי בחר להקליט אלבום שקרוב לז'אנר הרוק הרבה יותר מאשר להיפ-הופ שהיה כל- כך מזוהה עמו.
באלבום הופעת אורח של הצמד האוסטרלי EMPIRE OF THE SUN.

קאדי הכריז דרך הטוויטר שלו ששם האלבום הבא שלו ייקרא Indicud והוא מתוכנן לצאת במהלך 2012, מדובר באלבום כפול. הסינגל הראשון מתוכו יצא ב-13 באוגוסט והוא נקרא "Just What I Am"

ביוני 2018, קאדי וקניה וסט חברו זה לזה ויצרו את ההרכב "Kids See Ghosts", הצמד הוציא אלבום הנושא את שם ההרכב וזכה להצלחה כאשר כל שבעת שיריו נכנסו למצעד הבילבורד הוט 100.

ב-10 ביולי 2020, הוציא הראפר לאחר הפסקה סינגל יחד עם אמינם, "The Adventures of Moon Man & Slim Shady". באותה השנה, הוציא את אלבום האולפן השביעי שלו, Man on the Moon III: The Chosen, החלק האחרון בטרילוגיית האלבומים Man on the Moon.

ב-12 בינואר 2024, יצא אלבומו התשיעי, *Insano*.

קריירת משחק
-----------

קיד קאדי מופיע בסדרת הקומדיה של ‏HBO, ‏"How To Make It In America"‏, בהפקתו של מארק וולברג.

בשנת 2013 גילם את לב ברקוביץ בסרט הפוסט-אפוקליפטי "להתראות עולם", לצדו של אדריאן גרנייה. 

בשנת 2014 השתתף בסרט הקולנוע "הצורך במהירות", בסרט "פעם אחרי" לצד טרסה פאלמר, ובסרט הקומדיה "סטוץ כפול" לצד מיילס טלר. 

בשנת 2015 שיחק בסרט הדרמה "ג'יימס ווייט" לצידה של רייצ'ל ברוסנהאן. 

בשנת 2019 שיחק בקומדיה "הורים תחת השפעה", ובסרט "ג'קסי" לצדו של אדם דווין. 

בשנת 2020 גילם את ריצ'רד בסדרת הטלוויזיה האמריקאית-איטלקית "אנחנו מי שאנחנו" של רשת HBO. 

בשנת 2021 שיחק בסרט "משבר", וישחק בסרטו של אדם מקיי "אל תסתכלו למעלה". 

בשנת 2022 שיחק בסרט האימה "X", בנוסף יצר הפיק ואף דיבב את הדמות הראשית בספיישל המוזיקלי המונפש "Entergalactic" של נטפליקס.

בשנת 2023 שיחק בסרט מותחן הפעולה של ג'ון וו "לילה שקט".

השקפות
------

בנובמבר 2023, במהלך מלחמת חרבות ברזל, קאדי פרסם הודעה ארוכה בחשבון האינסטגרם שלו המתייחסת למלחמה. הוא הביע את דאגתו העמוקה מהמצב וקבע כי הידיעות על המלחמה שוברות את ליבו. קאדי הדגיש שהוא לא יכול להמשיך ליצור מוזיקה ולהתנהג כאילו העולם לא בוער עם אלפי אנשים שנהרגו. הוא מאמין שאובדן חיי אדם אינו מוצדק, ללא קשר למוצאו או דתו. הוא הביע את אהבתו לחברים ובני משפחה יהודים וגינה בחריפות כל אלימות נגדם. הוא הביע את תמיכתו בפלסטינים ובזכותם לחופש, והדגיש כי תמיכה בשחרור פלסטיני אינה אנטישמיות אלא עניין של אנושיות. הוא סיכם את הודעתו בהצטרפות לאמנים אחרים בקריאה להפסקת אש והבעת הזדהותו עם כל הסובלים מהסכסוך.

דיסקוגרפיה
----------

### אלבומי אולפן

* 2009: *Man on the Moon: The End of Day*
* 2010: *Man on the Moon II: The Legend of Mr. Rager*
* 2013: *Indicud*
* 2014: *Satellite Flight: The Journey to Mother Moon*
* 2015: *Speedin' Bullet 2 Heaven*
* 2016: *Passion, Pain & Demon Slayin'*
* 2020: *Man on the Moon III: The Chosen*
* 2022: *Entergalactic*
* 2024: *Insano*

### אלבומים משותפים

* 2012: *WZRD* (עם דוט דה ג'יניוס כ-WZRD)
* 2018: *Kids See Ghosts* (עם קניה וסט כקידס סי גוסטס)

### מיקסטייפים

* 2009: *Dat Kid From Clevland*
* *A Kid Named Cudi* :2008
* 2001: *Rap Hard*

קישורים חיצוניים
----------------

ויקישיתוף מדיה וקבצים בנושא **קיד קאדי** בוויקישיתוף
* 

* אתר האינטרנט הרשמי של קיד קאדי (באנגלית)
* קיד קאדי, ברשת החברתית פייסבוק

* קיד קאדי, ברשת החברתית אקס (טוויטר)

* קיד קאדי, ברשת החברתית אינסטגרם

* קיד קאדי, ברשת החברתית טיקטוק

* קיד קאדי, סרטונים בערוץ היוטיוב

* קיד קאדי, במסד הנתונים הקולנועיים IMDb (באנגלית)

* קיד קאדי, באתר אייטונס (באנגלית)

* קיד קאדי, באתר ספוטיפיי

* קיד קאדי, באתר סאונדקלאוד (באנגלית)

* קיד קאדי, באתר Last.fm (באנגלית)

* קיד קאדי, באתר AllMusic (באנגלית)

* קיד קאדי, באתר MusicBrainz (באנגלית)

* קיד קאדי, באתר דיזר

* קיד קאדי, באתר Discogs (באנגלית)

* קיד קאדי, באתר Songkick (באנגלית)

* קיד קאדי, באתר Genius

* קיד קאדי, באתר בילבורד (באנגלית)

הערות שוליים
------------

1. ↑  מכירות האלבום, SHABOOTY.COM
2. ↑  Chris Willman,Jem Aswad,Thania Garcia,Steven J. Horowitz,William Earl,Ethan Shanfeld, Chris Willman, Jem Aswad, Thania Garcia, Steven J. Horowitz, William Earl, Ethan Shanfeld, The Most Anticipated Albums of 2024: Dua Lipa, Ariana Grande, Billie Eilish, Lil Nas X and 40 More, Variety, ‏2024-01-04 (באנגלית אמריקאית)
3. ↑  מערכת mako מוזיקה, ‏קיד קאדי בהתייחסות למלחמה: "לבי עם החטופים והמשפחות, ועם הפלסטינים", באתר ‏מאקו‏, 6 בנובמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 11017476
* BNE: XX5704910
* BnF: cb16034000k (data)
* GND: 139180532
* ISNI: 0000 0003 6853 7317
* LCCN: no2009125239
* MusicBrainz: e0e1db18-f7ba-4dee-95ff-7ae8cf545460
* NKC: xx0129812
* NTA: 392498758
* RERO: 02-A017429517
* SUDOC: 157703835
* VIAF: 12145970053032250740
* WorldCat: lccn-no2009125239

 |